Source: http://jogaszvilag.hu/rovatok/szakma/jogszabalyfigyelo-8-het
Timestamp: 2016-08-24 08:22:42+00:00

Document:
Jogszabályfigyelő - 8. hét - Szakma - Jogászvilág
Rendszerünk új funkciókkal bővült, amelyet ezen az idegenevezetésen keresztül szeretnénk bemutatni Önnek!Az újdonságok kiemelten szerepelnek ebben a nézetben és ha az egyes elemek fölé viszi az egeret, további információt kaphat azokkal kapcsolatban. Jogszabályfigyelő - 8. hét
2016. 03. 05. 7:30
Jogszabályfigyelő Tweet
Az alábbi cikkünkben a 2016. február 22-ei hét legfontosabb újdonságait foglaljuk össze. Tartalom:Tárgyalás és személyes meghallgatás videokonferencia segítségévelA 2016. március 1-je és március 31-e között alkalmazható üzemanyagárakFennmarad a részleges határzár a magyar-horvát határon Tárgyalás és személyes meghallgatás videokonferencia segítségévelAz új rendelet részletesen szabályozza a polgári peres eljárásokban a tárgyalások és személyes meghallgatások zártcélú távközlő hálózaton keresztül, azaz például videokonferencia segítségével történő megtartását. A jogszabály értelmében a zártcélú távközlő hálózat működésének biztosításához szükséges feltételekkel rendelkező bíróság vagy egyéb szerv elkülönített helyiséget biztosít a meghallgatáshoz.Az elkülönített helyiségben a kamerát úgy kell elhelyezni, hogy a felvételen egyidejűleg látható legyen az ott tartózkodó valamennyi személy, továbbá a helyiség minden pontja látható legyen a tárgyalás kitűzött helyszínén jelen lévő bíró, bírósági titkár számára.A meghallgatás során nem lehet mozgatni a kamerát és a látószögét változtatni, azonban több kamera is elhelyezhető, ezeket a bíró vagy a bírósági titkár közvetve vagy közvetlenül irányíthatja.Annak érdekében, hogy az elkülönített helyiségben jelen lévő személy is követhesse a tárgyalás menetét, a tárgyalás kitűzött helyszínén is – az elkülönített helyiséggel szemben támasztott követelményekkel megegyező – technikai követelményeknek kell megfeleleni.A tárgyaláson a bíróság a technikai eszközök működését biztosító kezelő személy segítségével gondoskodik a közvetítésről, akire az igazságügyi alkalmazottakra irányadó titoktartási szabályok vonatkoznak.Amennyiben a tanút elkülönített helyiségben hallgatják ki és a bíróság zártan kezeli az adatait, a tanú személyi adatainak kamerába történő bemutatása alatt biztosítani kell, hogy azokat kizárólag a tárgyalás kitűzött helyszínén jelen lévő bíró vagy bírósági titkár tekinthesse meg.A jogszabály a technikai követelmények meghatározásán túl lehetőséget biztosít hangfelvétel vagy kép- és hangfelvétel készítésére is. A felvételt az iratoktól elkülönítetten, zártan kell kezelni és a jogerős befejezéstől számított 5 évig kell megőrizni. A felvételt a felek, az ügyész és az eljárásban részt vevő egyéb személyek ügyfélfogadási időben meghallgathatják, illetve tekinthetik meg, arról másolatot készíteni nem lehet.Joganyag: 3/2016. (II. 22.) IM rendelet a polgári eljárásban a tárgyalás, valamint a személyes meghallgatás zártcélú távközlő hálózat útján történő megtartásárólMegjelent: MK 2016/22. (II. 22.)Hatályos: 2016. 02. 23., 2017. 01. 01.Megjegyzés: új jogszabályVáltozásfigyeltetésNe maradjon le!Használja Változásfigyeltetés szolgáltatásunkat az Önt érdeklő jogszabályok, jogterületek és tárgyszavak figyeltetésére!Megrendelés >>A 2016. március 1-je és március 31-e között alkalmazható üzemanyagárakAmennyiben a személyi jövedelemadó törvény hatálya alá tartozó magánszemély az üzemanyagköltséget az alábbiakban szereplő árak szerint számolja el, nem szükséges az üzemanyagról számlát beszereznie:ESZ 95 ólmozatlan motorbenzin 317 Ft/lGázolaj 300 Ft/lKeverék 352 Ft/lLPG autógáz 206 Ft/l.Joganyag: NAV közlemény a 2016. március 1-je és március 31-e között alkalmazható üzemanyagárakrólMegjelent: Hivatalos Értesítő 2016/7. (II. 18.) Fennmarad a részleges határzár a magyar-horvát határonA közbiztonság védelme érdekében a Magyarország és Horvát Köztársaság közötti határszakaszon - valamennyi személy, jármű és szállítmány számára - Magyarország államhatára nem léphető áta Murakeresztúr-Kotoriba (Kotor) vasúti határátkelőhelyen,a Gyékényes-Koprivnica (Kapronca) vasúti határátkelőhelyen, valaminta Magyarbóly-Beli Manastir (Pélmonostor) vasúti határátkelőhelyen.A Gyékényes-Koprivnica (Kapronca) vasúti határátkelőhelyen eseti jelleggel átléphető az államhatár, ha nem veszélyezteti az államhatár rendjének védelmét.A részleges határzár időtartama 2016. február 21-étől kezdődően harminc nap.Joganyag: 6/2016. (II. 18.) BM rendelet részleges határzár magyar-horvát határon történő fenntartásárólMegjelent: MK 2016/20. (II. 18.)Hatályos: 2016. 02. 21.Megjegyzés: új jogszabály Tweet
Jogszabályfigyelő - 7. hét
Az alábbi cikkünkben a 2016. február 15-ei hét legfontosabb újdonságait foglaljuk össze.
Szegedi Ítélőtábla bíróság Handó Tünde Emberi Jogok Európai Bírósága Európai Unió büntetőjog mediáció Európai Bíróság adatvédelem új Ptk. Fővárosi Ítélőtábla Új Jogtár Alkotmánybíróság OBH Országos Bírósági Hivatal jogeset Kúria Fővárosi Törvényszék új Ptk Olvasta már?
„Gyerekes játszmák” – Két probléma a kapcsolattartás pótlása és végrehajtása körében »

References: bíróság 
 bíróság 
 bíróság 
 bíróság 
 Bíróság 
 Kúria